
AVIZ
asupra propunerii legislative pentru modificarea şi completarea Legii nr. 44/1994 privind veterani de război, precum şi unele drepturi ale invalizilor şi văduvelor de război
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr. 44/1994 privind veterani de război, precum şi unele drepturi ale invalizilor şi văduvelor de război, trimisă cu adresa Pl-x. 295 din 3 mai 2010, înregistrată cu nr. 444 din 5 mai 2010.

Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 2 din Regulamentul Camerei Deputaţilor republicat, Camera Deputaţilor este Cameră decizională.


Senatul, în calitate de primă Cameră sesizată a respins, propunerea legislativă în şedinţa din 26 aprilie 2010

Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din  26 mai 2010.

Propunerea legislativă are ca obiect de reglementare modificarea şi completarea Legii nr. 44/1994 privind veteranii de război, precum şi unele drepturi ale invalizilor şi văduvelor de război, republicată, cu modificările şi completările ulterioare, în scopul eliminării, pentru anumite situaţii, a condiţiilor privind cetăţenia sau domiciliul actual pentru recunoaşterea calităţii de veteran sau de invalid de război pentru persoanele care au participat la primul sau al doilea război mondial în armata română sau care s-a aflat într-una dintre situaţiile prevăzute de art. 2 al actului normativ de bază.

Membrii Comisiei au examinat propunerea legislativă supusă avizării, expunerea de motive, avizul favorabil, cu observaţii şi propunerii, al Consiliului Legislativ nr. 1426 din 27 noiembrie 2009. 

În  urma dezbaterilor, Comisa juridică, de disciplină şi imunităţi a hotărât, cu unanimitate de voturi avizarea favorabilă a propunerii legislative. 

În raport de obiectul şi conţinutul reglementării, propunerea legislativă face parte din categoria legilor organice. 

